
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2010 M. BALANDŽIO 29 D. SPRENDIMO NR. T-114 DALINIO PAKEITIMO
2013 m. spalio 31 d. Nr. T-343
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 punktu bei atsižvelgdama į asociacijos Tarpučių bendruomenės centro 2013 m. rugsėjo 24 d. prašymą Nr. S-14, nusprendžia:


 1. Pakeisti iš dalies rajono savivaldybės tarybos 2010 m. balandžio 29 d. sprendimo Nr. T-114 „Dėl negyvenamųjų patalpų, esančių Kudirkos Naumiesčio seniūnijoje, Vaitiškių kaime, perdavimo laikinai neatlygintinai valdyti ir naudotis Tarpučių bendruomenės centrui“ 1 punktą ir jį išdėstyti nauja redakcija: 


„1. Perduoti asociacijai Tarpučių bendruomenės centrui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 264,72 kv. m ploto negyvenamąsias patalpas, esančias Kudirkos Naumiesčio seniūnijoje, Vaitiškių kaime 5 (Nekilnojamojo daikto kadastrinių matavimų byloje Nr. 84/9062 unikalus patalpų Nr. 8497-0020-7015:0001, pastatas pažymėtas šifru 1C2/p, patalpų indeksai 1-1, 1-2, 1-3, 1-5, 1-6, 1-7, 1-8, 1-9, 1-10), įstatuose šiuo metu numatytoms funkcijoms vykdyti.“ 



2. Įgalioti rajono savivaldybės administracijos direktorių pasirašyti susitarimą dėl rajono savivaldybės turto panaudos sutarties Nr. 1D-20, sudarytos 2010 m. gegužės 18 d., pakeitimo ir perdavimo-priėmimo aktą.

